מסע הסוחר האנגלי אנתוני דה לה רושה ב-1675
**אנתוני דה לה רוֹשֶה** (באנגלית: **Anthony de la Roché**; נולד בתאריך בלתי ידוע במאה ה-17, שמו נזכר לפעמים כ**אנטואן דה לה רושה**, **אנטוניו דה לה רושה** או **אנטוניו דה לה רוקה** בכמה מקורות) היה סוחר אנגלי, שנולד בלונדון לאב צרפתי הוגנוטי ולאם אנגליה. במהלך מסע סחר בין אירופה לדרום אמריקה הדפה אותו רוח סערה מנתיב מסעו והוא הגיע אל האי האנטארקטי ג'ורג'יה הדרומית. כך היה הראשון לגלות יבשה דרומית לרכס האנטארקטי.

גילוי ג'ורג'יה הדרומית
----------------------

דריגאלסקי פיורד, מקום שהותו האפשרי של דה לה רושה בג'ורג'יה הדרומית
לה רושה רכש ספינה בת 350 טון בהמבורג, קיבל מן הרשויות הספרדיות רישיון לסחור באמריקה הספרדית, ויצא לדרכו. במאי 1674 ביקר באיים הקנריים ובאוקטובר של אותה שנה הגיע אל נמל קאלאו במחוז המשנה למלך של פרו דרך מצר לה מייר וכף הורן. בדרכו חזרה, מן האי צ'ילואה (צ'ילה) אל באיה דה טודוס או סאנטוס (סלבדור, ברזיל), כשהקיף באפריל 1675 את כף הורן, נתקל לה רושה בסופה עזה במים המסוכנים שבאזור איזאלה דה לוס אסטאדוס (אי המדינות). ספינתו לא הצליחה להגיע אל מצר לה מייר, לפי המתוכנן, וגם לא להקיף את הקצה המזרחי של אי המדינות (כלומר, להגיע אל "מצר בראוארס" האגדי, שהופיע במפות הישנות מאז משלחתו של האדמירל ההולנדי הנדריק בראואר מ-1643), ונסחפה תחת זאת הרחק מזרחה. לבסוף מצאו מקלט באחד המפרצים והשוניות הדרומיים של ג'ורג'יה הדרומית - אולי, לדברי כמה מומחים, בדריגאלסקי פיורד - שם הטילה הספינה החבוטה עוגן למשך שבועיים.

דריגאלסקי פיורד
לפי הדין וחשבון של לה רושה, שהתפרסם בלונדון ב-1678 ותמציתו ששרדה משנת 1690, "הם מצאו שוניות ומפרצים, שם עגנו סמוך לצוק או כף, שנמתח לדרום-מזרח בעומק של 28. 30. ו-40. אמות-ים בקרקע חולית וסלעית". את היבשה שסביבם, רצופת הקרחונים וההררית, תיאר "אי-אילו הררי שלג סמוך לחוף ומזג אוויר סגרירי רוב הזמן." כשהתבהרו השמיים, הפליגה הספינה לדרכה, ובשעה שהקיפה את הקצה הדרום-מזרחי של איי ג'ורג'יה הדרומית, נצפו סלעי קלרק הרחק לדרום-מזרח. 

אי גונסאלו אלווארז
ימים אחדים לאחר יציאתו מג'ורג'יה הדרומית, הגיע לה רושה אל עוד אי לא-נושב, "שם מצאו מים, עצים ודגים", ושהו שישה ימים "בלי לראות שום אדם", ובכך ביצעו מה שהייתה, לדעת היסטוריונים, הנחיתה הראשונה על אי בדרום אנטארקטיקה, שהתגלה על ידי הספן הפורטוגזי גונסאלו אלבארז בשנת 1505 או 1506 (ונודע בשם Gough island מאז 1731). 

לה רושה הגיע בהצלחה אל הנמל הברזילאי סלבדור, ובסופו של דבר הגיע אל לה רושל, צרפת ב-29 בספטמבר 1675. 

רב החובל ג'יימס קוק ידע על תגליתו של לה רושה והיא נזכרת ביומן הספינה שלו עם התקרבו לג'ורג'יה הדרומית בינואר 1775.

מפות המציגות את תגליות לה רושה
------------------------------

זמן קצר לאחר המסע החלו קרטוגרפים לציין על מפותיהם את אי רושה ומצרי דה לה רושה, המפרידים את האי מ"ארץ לא נודעת" דרומית-מזרחית לו, כמתן כבוד למגלה. האי שזה עתה התגלה הופיע על המפות הבאות מן המאה ה-18:

* גיום דה ל'איל; ז'. קובן וק. מורטייה. (1720/1700).  *L'Amerique Meridionale*. פריז
* אנרי א. שאטליין (1719/1705).  *Nouvelle Carte de Geographie de la Partie Meridionale de la Amerique* אמסטרדם
* גיום דה ל'איל ואנרי א. שאטליין. 1719-1705).  *Carte du Paraguai, du Chili, du Detroit de Magellan*/ פריז
* ברנרד לנס וזורז' ורטו. (בסביבות 1710). [ *Map of South America* לונדון
* צ'ארלס פרייס. (בסביבות 1713)  *South America corrected from the observations communicated to the Royal Society's of London and Paris* לונדון

קטע ממפה מסביבות 1745 המציגה את אי רושה
* ניקולא דה פר. (1720). *Partie La Plus Meridionale de L'Amerique, ou se trouve Le Chili, Le Paraguay, et Les Terres Magellaniques avec les Fameux Detroits de Magellan et de le Maire* פריז
* אומן אייר (1733). *Typus Geographicus Chili a Paraguay Freti Magellanici*. נירנברג
* הרמן מול. (1736). A map of Chili, Patagonia, La Plata and ye South Part of Brasil. לונדון
* גיום דה ל'איל וג'ירולאמו אלבריצי. (1740). *Carta Geografica della America Meridionale*. ונציה.
* ריצ'רד ו. סיל (סביבות 1745). *A Map of South America. With all the European Settlements & whatever else is remarkable from the latest & best observations* לונדון
* ג'ון קאולי. (סביבות 1745) *A Map of South America*. לונדון
* ג'ון גיבסון. (1753) *South America*.. לונדון
* פיליפ בוש. (1754).*Carte des Terres Australes, Comprises entre le Tropique du Capricorne et le Pôle Antarctique*. פריז
* תומאס ג'פריז. (1768) *South America*. לונדון
* רובר דה וגונדי, דידיה. (1777). *Hemisphère Australe ou Antarctique*. פריז.

ארון ארוסמית. (1794) Map of the World on a Globular Projection, Exhibiting Particularly the Nautical Researches of Capn. James Cook, F.R.S. with all the Recent Discoveries to the Present Time. לונדון

המפה השנייה מאז ומעולם של ג'ורג'יה הדרומית ששירטט בשנת 1802 רב החובל איזאק פנדלטון של אוניית ציידי כלבי הים האמריקאית "יוניון" והפיק קרטוגרף הקוטב הגאוגרפי ארנלדו פאוסטינו בשנת 1906, הוכתרה בשם **ג'ורג'יה הדרומית; התגלתה על ידי הצרפתי לה רושה בשנת 1675**. (פנדלטון טעה ביחס ללאום של לה רושה בגלל שם המשפחה הצרפתי שלו)

גילויי כבוד
-----------

מפת ג'ורג'יה הדרומית (רב החובל פנדלטון)
**פסגת רושה**, המקום הגבוה ביותר על האי בירד בג'ורג'יה הדרומית, ו**קרחון רושה** ב**מקשה הרים (מאסיף) וינסון**, אנטארקטיקה, קרויים על שם אנתוני דה לה רושה.

הערות שוליים
------------

1. ↑  "שונית" (Headland) רוברט ק. (1984). "האי ג'ורג'יה הדרומית", הוצאת אוניברסיטת קיימברידג', ISBN 0-521-25274-1
2. ↑  Capt. Francisco de Seixas y Lovera, *Descripcion geographica, y derrotero de la region austral Magallanica. Que se dirige al Rey nuestro señor, gran monarca de España, y sus dominios en Europa, Emperador del Nuevo Mundo Americano, y Rey de los reynos de la Filipinas y Malucas* מדריד, אנטוניו דה צאפרה, 1690, מספר על גילוי ג'ורג'יה הדרומית על ידי האנגלי אנטוני דה לה רושה באפריל 1675 (עמ' 99 של pdf)
3. ↑  קוק, ג'יימס. 1777 *A Voyage Towards the South Pole, and Round the World. Performed in His Majesty's Ships the Resolution and Adventure, In the Years 1772, 1773, 1774, and 1775. In which is included, Captain Furneaux's Narrative of his Proceedings in the Adventure during the Separation of the Ships* "מסע אל הקוטב הדרומי וסביב העולם" באמצעות ספינות הוד מלכותו "רזולושן" ו"אדבנצ'ר" בשנים 1772, 1773, 1774 ו-1775. כולל סיפורו של רב החובל פוֹרְְנוֹ על ההתרחשויות ב"אדבנצ'ר" במהלך הנתק בין שתי הספינות" כרך II, לונדון: הודפס למען ו. סטראהאן ו-ט. קאדל.
4. ↑  הסקר הגאולוגי של ארצות הברית (USGS) Geographic Names Information System: Antarctica
5. ↑  הסקר הגאולוגי של ארצות הבריתUSGS) Geographic Names Information System: Antarctica [http://apcbg.org/gazet-bg.doc Bulgarian Antarctic Gazetteer. 
Antarctic Place-names Commission. (details in Bulgarian, basic data in English